Η επίδραση των προβιοτικών στην Διαβητική Νεφροπάθεια : βιβλιογραφική ανασκόπηση
Creators: name: Γκίλη, Αικατερίνη Διονυσίου
Publisher: name: Aristotle University of Thessaloniki
Year: 2023
Subjects: Διαβητική Νεφροπάθεια
Διαβητική Νεφρική Ανεπάρκεια
Προβιοτικά
Διαβητική Νεφρική Νόσος
Διαβήτης
Diabetic Νephropathy
Diabetic Renal Failure
Probiotics
Diabetic Kidney Disease
Diabetes

description: Εισαγωγή : Όταν ο Σακχαρώδης Διαβήτης (ΣΔ) αφήνεται αρρύθμιστος , μπορεί να προκαλέσει οξείες και χρόνιες επιπλοκές. Η Διαβητική Νεφροπάθεια (ΔΝ) είναι μια από τις κυριότερες, χρόνιες μικροαγγειακές επιπλοκές του που μπορεί να οδηγήσει όχι μόνο σε έκπτωση της ποιότητας ζωής του ασθενούς, αλλά και στον θάνατο . Μέρος της αντιμετώπισης και θεραπείας της ΔΝ είναι η διατροφή του ασθενή. Ενώ, οι κατευθυντήριες οδηγίες εστιάζουν στον έλεγχο της προσλαμβανόμενης πρωτεΐνης , νατρίου , καλίου και φωσφόρου , η έρευνα γύρω από την επίδραση της πρόσληψης προβιοτικών στις χρόνιες επιπλοκές του ΣΔ είναι περιορισμένη . Σκοπός : Καθώς τα προβιοτικά έχουν θετικές επιδράσεις στην υγεία , η εργασία αυτή έχει σκοπό να εξετάσει την αποτελεσματικότητα της χορήγησης προβιοτικών σε ασθενείς με ΔΝ ως προς τη γλυκαιμική ρύθμιση του ασθενούς , την νεφρική λειτουργία, το λιπιδαιμικό προφίλ των ασθενών , το οξειδωτικό στρες και την φλεγμονή ,παρουσιάζοντας την υπάρχουσα βιβλιογραφία σε αυτές τις κατευθύνσεις. Μεθοδολογία – Αποτελέσματα : Η αναζήτηση στην παρούσα ανασκόπηση πραγματοποιήθηκε χρησιμοποιώντας την βάση δεδομένων PUBMED . Ακολούθησε μια στρατηγική αναζήτησης που περιλάμβανε τις λέξεις -κλειδιά στην αγγλική γλώσσα και όλους τους πιθανούς συνδυασμούς μεταξύ τους με “AND”, “OR” , “NOT”(Boolean operators). Συνολικά βρέθηκαν 101 μελέτες . Όσον αφορά τα κριτήρια ένταξης, έγιναν δεκτές μόνο τυχαιοποιημένες κλινικές δοκιμές που διεξήχθησαν σε ανθρώπους (αρσενικά ή / και θηλυκά) και ήταν γραμμένες στη Αγγλική γλώσσα . Περαιτέρω κριτήρια ένταξης ήταν η από του στόματος πρόσληψη προβιοτικών είτε ως συμπλήρωμα είτε από εμπλουτισμένη τροφή . Ως αποτέλεσμα, ο αριθμός των άρθρων μειώθηκε σε 7 και αξιολογήθηκαν προσεκτικά για την τελική απόφαση συμπερίληψης ή αποκλεισμού από την ανασκόπηση. Οι μελέτες έδειξαν θετικές τάσεις βελτίωσης στις παραμέτρους που εξετάστηκαν , ωστόσο υπήρχαν κάποιοι περιορισμοί για ασφαλή συμπεράσματα. Συμπέρασμα : Πιθανόν τα προβιοτικά να αποτελέσουν ένα σημαντικό κομμάτι της διατροφικής θεραπείας στο μέλλον, ωστόσο, χρειάζονται περισσότερες καλά σχεδιασμένες ,πολυκεντρικές μελέτες με μεγαλύτερη διάρκεια και μεγαλύτερο αριθμό συμμετεχόντων, με αποτέλεσμα να καταλήξουμε σε ασφαλή συμπεράσματα. Λέξεις- κλειδιά : διαβητική νεφροπάθεια, διαβητική νεφρική ανεπάρκεια, προβιοτικά , διαβητική νεφρική νόσος, διαβήτης
description: Introduction: When Diabetes Mellitus (DM) is unregulated, it can cause acute and chronic complications. Diabetic Nephropathy (DN) is one of its main, chronic microvascular complications that can lead not only to a decline in the patient's quality of life, but also to death. Part of the management and treatment of DN is the patient's diet. While guidelines focus on controlling protein, sodium, potassium, and phosphorus intake, research on the effect of probiotic intake on chronic DM complications is limited. Purpose: As probiotics have positive effects on health, this thesis aims to examine the effectiveness of the administration o probiotics in patients with DN in terms of the patient's glycemic regulation, renal function, the patients' lipid profile, oxidative stress and inflammation, presenting the existing literature in these directions. Methodology – Results: The search in this literature review was performed using the PUBMED database. A search strategy was followed that included the keywords in the English language and all possible combinations between them with “AND”, “OR”, “NOT” (Boolean operators). A total of 101 studies were found. Regarding the inclusion criteria, only randomized clinical trials conducted in humans (male and/or female) and written in the English language were accepted. Further inclusion criteria were the oral intake of probiotics either as a supplement or from enriched food. As a result, the number of articles was reduced to 7 and they were carefully evaluated for the final decision of inclusion or exclusion from the review. The studies showed positive improvement trends in the parameters examined, however there were some limitations for safe conclusions. Conclusion: It is possible that probiotics will be an important part of nutritional therapy in the future, however, more well-designed, multicenter studies with a longer duration and a larger number of participants are needed to reach safe conclusions. Keywords: Diabetic nephropathy, diabetic renal failure, probiotics, diabetic kidney disease, diabetes